Programmet følger deltakerpar i et kappløp rundt i verden for å være det første laget til å nå målstreken. I den første sesongen startet kappløpet i Marrakech og ble avsluttet ved Verdens ende i Vestfold. Før start fikk hvert lag tildelt et pengebeløp tilsvarende prisen på en enveis flybillett til den endelige destinasjonen, som de kunne bruke til å reise til lands eller til sjøs. Lagene fikk ikke lov til å bruke fly som transportmiddel. Pengene kunne brukes til å betale kostnadene for enhver reise, i tillegg til mat og overnatting, men lagene kunne også jobbe og tigge for å tjene mer penger underveis i kappløpet. Deltakerne hadde ikke lov til å benytte seg av av moderne hjelpemidler, som smarttelefoner og bankkort, men fikk utdelt et verdenskart; en GPS-enhet av sikkerhetsmessige årsaker, til å finne sjekkpunktene og for å spore fremgangen deres; og en reiseguide med lokale jobbannonser; i tillegg til pengene. I hver episode fikk lagene et sjekkpunkt de måtte nå.